CELEX: 32020D0871
Language: lv
Date: 2020-06-23 00:00:00
Title: Komisijas Īstenošanas lēmums (ES) 2020/871 (2020. gada 23. jūnijs), ar ko apstiprina metodes cūku liemeņu klasificēšanai Lietuvā (Autentisks ir tikai teksts lietuviešu valodā)

25.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 201/64
               
            
         KOMISIJAS ĪSTENOŠANAS LĒMUMS (ES) 2020/871
         (2020. gada 23. jūnijs),
         ar ko apstiprina metodes cūku liemeņu klasificēšanai Lietuvā
         (Autentisks ir tikai teksts lietuviešu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) punktu,
         tā kā:
         
                     (1)
                  
                  
                     Regulas (ES) Nr. 1308/2013 IV pielikuma B daļas IV iedaļas 1. punktā noteikts, ka cūku liemeņu klasificēšanas vajadzībām muskuļaudu saturs jānovērtē, izmantojot Komisijas apstiprinātas klasificēšanas metodes, un ka apstiprināt var tikai tādas statistiski pierādītas novērtēšanas metodes, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes būtu jāapstiprina tikai tad, ja statistiskā kļūda novērtējumā nepārsniedz maksimālo pielaidi. Minētā kļūdas pielaide ir noteikta Komisijas Deleģētās regulas (ES) 2017/1182 (2) V pielikuma A daļā.
                  
               
                     (2)
                  
                  
                     Komisijas Lēmums 2008/364/EK (3) apstiprina četru metožu izmantošanu cūku liemeņu klasificēšanai Lietuvā.
                  
               
                     (3)
                  
                  
                     Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
                  
               
                     (4)
                  
                  
                     Tā kā metodes “Hennessy Grading Probe (HGP7)” un “IM-03” Lietuvas teritorijā vairs izmantotas netiek, Lietuva ir lūgusi Komisiju šo metožu apstiprinājumu atsaukt no saraksta, kurā norādītas apstiprinātās metodes cūku liemeņu klasificēšanai Lietuvas teritorijā.
                  
               
                     (5)
                  
                  
                     Lietuva ir lūgusi Komisiju arī apstiprināt vienu jaunu metodi (“Fat-O-Meat’er II”). Tādēļ Deleģētās regulas (ES) 2017/1182 11. panta 3. punktā minētajā protokolā Lietuva ir sīki aprakstījusi sadalīšanas izmēģinājumu, norādot principus, uz kuriem pamatojas minētā jaunā metode, sadalīšanas izmēģinājuma rezultātus un vienādojumus, ko izmanto, lai novērtētu muskuļaudu procentuālo saturu. Lietuva ir lūgusi Komisiju apstiprināt arī atjauninātas formulas divām metodēm (“Fat-O-Meat’er S70” un “manuālā metode “ZP””), kas ar Komisijas Lēmumu 2008/364/EK jau ir apstiprinātas cūku liemeņu klasificēšanai tās teritorijā.
                  
               
                     (6)
                  
                  
                     Minētā lūguma pārbaudē tika secināts, ka jaunās klasificēšanas metodes apstiprināšanas un abu pārējo metožu vienādojuma atjaunināšanas nosacījumi ir izpildīti. Tāpēc minētā klasificēšanas metode un formulas Lietuvā būtu jāapstiprina.
                  
               
                     (7)
                  
                  
                     Skaidrības un juridiskās noteiktības labad Lēmums 2008/364/EK tāpēc būtu jāatceļ.
                  
               
                     (8)
                  
                  
                     Lai uzņēmējiem dotu pietiekami daudz laika pielāgoties jauno ierīču un jauno vienādojumu ieviešanas tehniskajām prasībām, cūku liemeņu klasificēšanas metodes, kas apstiprinātas uz Lēmuma 2008/364/EK pamata, būtu jāturpina piemērot līdz 2021. gada 30. aprīlim.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            
               1.   Cūku liemeņu klasificēšanai Lietuvā saskaņā ar Regulas (ES) Nr. 1308/2013 IV pielikuma B daļas IV iedaļas 1. punktu ir apstiprinātas šādas metodes:
               
                           a)
                        
                        
                           aparāts “Fat-O-Meat’er S70 (FOM S70)” un ar to saistītās novērtēšanas metodes, kuru sīks apraksts sniegts pielikuma I daļā;
                        
                     
                           b)
                        
                        
                           aparāts “Fat-O-Meat’er II (FOM II)” un ar to saistītās novērtēšanas metodes, kuru sīks apraksts sniegts pielikuma II daļā;
                        
                     
                           c)
                        
                        
                           manuālā metode “ZP” ar lineālu un ar to saistītās novērtēšanas metodes, kuru sīks apraksts sniegts pielikuma III daļā.
                        
                     
            
               2.   Šā panta 1. punkta c) apakšpunktā minētā manuālā metode “ZP” ar lineālu ir apstiprināta izmantošanai tikai kautuvēs:
               
                           a)
                        
                        
                           kurās nedēļā nokauto cūku skaits nepārsniedz 500, kas aprēķināts kā gada vidējais rādītājs, vai
                        
                     
                           b)
                        
                        
                           ja nedēļā nokauto cūku skaits, kas aprēķināts kā gada vidējais rādītājs, 500 pārsniedz, – tikai tad, ja 1. punkta a) un b) apakšpunktā minētās klasificēšanas metodes nedarbojas.
                        
                     
         
         
            2. pants
            Apstiprināto aparātu vai klasificēšanas metožu izmaiņas nav atļautas, izņemot gadījumus, kad minētās izmaiņas ir skaidri apstiprinātas ar Komisijas īstenošanas lēmumu.
         
         
            3. pants
            Lēmumu 2008/364/EK atceļ no 2021. gada 1. maija.
         
         
            4. pants
            Šis lēmums ir adresēts Lietuvas Republikai.
         
         
            Briselē, 2020. gada 23. jūnijā
            
               
                  Komisijas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 347, 20.12.2013., 671. lpp.
         
         
            (2)  Komisijas Deleģētā regula (ES) 2017/1182 (2017. gada 20. aprīlis), ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013 (OV L 171, 4.7.2017., 74. lpp.).
         
            (3)  Komisijas Lēmums 2008/364/EK (2008. gada 28. aprīlis), ar ko apstiprina metodes cūku liemeņu klasificēšanai Lietuvā (OV L 125, 9.5.2008., 32. lpp.).
      
      
         
            PIELIKUMS
            METODES CŪKU LIEMEŅU KLASIFICĒŠANAI LIETUVĀ
            I DAĻA
            
               Fat-O-Meat’er S70 (FOM S70)
            
            
                     
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “Fat-O-Meat’er S70 (FOM S70)”.
                     
                  
                     
                        2.
                     
                     
                        Aparāts ir aprīkots ar zondi, kuras diametrs ir seši milimetri un kurā ir “Siemens SFH 950/960” modeļa fotodiode, turklāt zondes darbības diapazons ir no 3 līdz 103 milimetriem. Mērījumu rezultātus ar datora palīdzību pārveido aplēstajā muskuļaudu saturā.
                     
                  
                     
                        3.
                     
                     
                        Liemeņa muskuļaudu saturu aprēķina pēc šādas formulas:
                        LMPFOMS70 = 57,2500 – 0,2516 × F1 – 0,3926 × F2 + 0,1620 × M2,
                        kur:
                        
                                    LMPFOMS70
                                    
                                 
                                 
                                    =
                                 
                                 
                                    aplēstais liemeņa muskuļaudu procentuālais saturs,
                                 
                              
                                    F1
                                 
                                 
                                    =
                                 
                                 
                                    tauku slāņa (ieskaitot ādu) biezums milimetros, kas izmērīts 8 cm attālumā no liemeņa viduslīnijas starp 3. un 4. skriemeli,
                                 
                              
                                    F2
                                 
                                 
                                    =
                                 
                                 
                                    tauku slāņa (ieskaitot ādu) biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām,
                                 
                              
                                    M2
                                 
                                 
                                    =
                                 
                                 
                                    muskuļaudu biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām.
                                 
                              
                  
                     
                        4.
                     
                     
                        Šo formulu piemēro 50 līdz 110 kilogramus smagiem liemeņiem.
                     
                  II DAĻA
            
               Fat-O-Meat’er II (FOM II)
            
            
                     
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “Fat-O-Meat’er (FOM II)”.
                     
                  
                     
                        2.
                     
                     
                        “FOM II” sastāv no optiskās zondes ar asmeni, dziļuma mērīšanas ierīces, kuras darbības diapazons ir no 0 līdz 125 mm, un datu ieguves un analīzes bloka. Aparāts “FOM II” mērījumu rezultātus pats pārveido aplēstajā muskuļaudu saturā.
                     
                  
                     
                        3.
                     
                     
                        Liemeņa muskuļaudu saturu aprēķina pēc šādas formulas:
                        LMPFOMII = 61,4200 – 0,6891 × F2 + 0,0977 × M2,
                        kur:
                        
                                    LMPFOMII
                                    
                                 
                                 
                                    =
                                 
                                 
                                    aplēstais liemeņa muskuļaudu procentuālais saturs,
                                 
                              
                                    F2
                                 
                                 
                                    =
                                 
                                 
                                    tauku slāņa (ieskaitot ādu) biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām,
                                 
                              
                                    M2
                                 
                                 
                                    =
                                 
                                 
                                    muskuļaudu biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām.
                                 
                              
                  
                     
                        4.
                     
                     
                        Šo formulu piemēro 50 līdz 110 kilogramus smagiem liemeņiem.
                     
                  III DAĻA
            
               Manuālā metode “ZP”
            
            
                     
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasificēšanu veic ar manuālo metodi “ZP”, mērot ar lineālu.
                     
                  
                     
                        2.
                     
                     
                        Pēc šīs metodes mērījumus var izdarīt ar lineālu, bet klasifikāciju nosaka, pamatojoties uz prognozes vienādojumu. Metodes pamatā ir tauku un muskuļu slāņa biezuma manuāla mērīšana sadalīta liemeņa viduslīnijā.
                     
                  
                     
                        3.
                     
                     
                        Liemeņa muskuļaudu saturu aprēķina pēc šādas formulas:
                        LMPZP = 54,89 – 0,4751 × F +0,1204 × M,
                        kur:
                        
                                    LMPZP
                                 
                                 
                                    =
                                 
                                 
                                    aplēstais liemeņa muskuļaudu procentuālais saturs,
                                 
                              
                                    F
                                 
                                 
                                    =
                                 
                                 
                                    tauku slāņa (ieskaitot ādu) biezums milimetros, kas izmērīts pie liemeņa viduslīnijas visplānākajā vietā virs musculus gluteus medius,
                                 
                              
                                    M
                                 
                                 
                                    =
                                 
                                 
                                    jostas muskuļa biezums milimetros, kas izmērīts pie liemeņa viduslīnijas visšaurākajā vietā starp musculus gluteus medius priekšējo (kraniālo) galu un mugurkaula kanāla augšējo (dorsālo) malu.
                                 
                              
                  
                     
                        4.
                     
                     
                        Šo formulu piemēro 50 līdz 110 kilogramus smagiem liemeņiem.